Han kom fra et hjem med politiske interesser og radikale oppfatninger som sønn av kommunelærer Anders Thorvald Valdemar Hendriksen og Valborg Eleonora Marie Colding. Han begynte på skolen allerede som 5-åring. Etter å ha tatt preliminæreksamen som 15-åring, ble han i 1897 ansatt i rederiet Thingvalla, som gikk inn i C.K. Hansens rederi og senere DFDS. Hendriksen ble kontorsjef for DFDS' avdeling for Island og Færøyene. I 1910 overtok han den islandske kommisjonsforretningen Dines Petersen & Co. i København, og utvidet virksomheten med rederi før han ble eneeier i 1924. Han grunnla en hermetikkfabrikk i Skagen i 1930 og en lærtøyfabrikk i Vejle i 1933, og ledet dem frem til han ble minister i 1940. Hendriksen var administrerende direktør i A/S Carlsberg 1946–1953.